Velvet - Blogok - VV Eszter egy hónapja ismeri élete szerelmét
VV Eszter múltkor már végzett egy terhestesztet, amelyről azt hittük, élete szerelme, egyben expasija miatt szükséges. A Borsból azonban kiderül, ennek csak a fele igaz, mert az ügyvédnőnek új életeszerelme van, akivel egy hónapja ismerik egymást, de máris alapítana vele családot vidéken.
"Harmincéves leszek, ezért úgy gondolom, hogy már nagyon időszerű a gyerekvállalás. A biológiai órám régóta ketyeg, mert körülbelül huszonöt éves korom óta tervezgetem a családalapítást. Most megtaláltam azt a férfit, akivel együtt kezdhetem megálmodni és felépíteni a közös jövőt. Én olyan nő vagyok, aki a családalapításban és az otthonteremtésben tud kiteljesedni" - fejtette ki az ügyvédnő. Hozzátette, azért terhestesztelt kamerák előtt, mert rájött az érzés, és ha terhes, nem akart inni és cigizni.